Dít is die reëlings vir skole môre - Onderwys - Republikein
Tuesday, August 11th, 16:46:21
Dít is die reëlings vir skole môre
02 August 2020 | Onderwys
Alle pre-primêre leerlinge en leerlinge in grade 1, 2, 3, 7 en 9 moet môre by die skool aanmeld sodat onderwysers die werk wat tot dusver gedoen is, kan afrond en met hulle die werk kan bespreek wat hulle van Dinsdag af tuis moet doen.
Graad 10-leerlinge gaan nié môre skool toe nie, maar meld hulle wel Dinsdag aan om dan saam met die graad 11's en 12's klaskamer-onderrig by skole te ontvang terwyl al die jonger leerlinge tuis bly en afstandsonderrig doen.
Die minister van onderwys, kuns en kultuur sê in 'n verklaring wat vanmiddag (Sondag) uitgereik is die maandlange onderbreking van
onderrig in klaskamers beteken nie skole sluit en dit is vakansietyd nie. Onderwysers sal steeds vir skool aanmeld en seker maak leerlinge gaan tuis met hul skoolwerk voort.
'n Beroep is ook op ouers gedoen om kinders se bewegings te beperk en só te keer dat die virus versprei.